Sjúkraflutningsmenn rokka í kaupfélaginu Rekstraraðilar Gamla Kaupfélagsins á Akranesi fara mikinn þessar vikurnar og rekur hver stórviðburðinn annan . Um síðustu helgi slógu þar í gegn öðlingarnir í Sauth Lane Basement Band á Akranesi ásamt söngvaranum magnaða Magna Ásgeirssyni . Tónleikarnir og dansleikurinn á eftir vöktu slíka hrifningu að nú eru um 100 manns búnir að óska eftir því að aðrir tónleikar verði haldnir fljótlega með þessum snillingum . Um næstu helgi verður einnig mikið að gerast í Gamla Kaupfélaginu . Hljómsveitin í Svörtum fötum spilar fyrir dansi í kvöld og laugardagskvöld verður heilmikið húllumhæ , þar sem boðið verður upp á hlaðborði og fordrykk og síðan skemmtun . Þar verður gamla Skagabomban Helga Braga með uppistand og sjúkrahúsbandið The Handy Man leikur fyrir dansi . Meðlimir hljómsveitarinnar The Handy Man hafa allir starfað á Heilbrigðisstofnun Vesturlands á Akranesi . Að sögn Halldórs Hallgrímssonar eins úr hljómsveitinni hafa þeir strákarnir verið að spila saman þrjú síðustu árin og á þeim tíma yfirleitt leikið fyrir dansi þrisvar til fjórum sinnum á ári , mest á skemmtunum sem sjúkrahúsið hefur staðið fyrir . Dansleikurinn í Gamla kaupfélaginu á laugardaginn segir Halldór að verði stærsta „ gigg “ hljómsveitarinnar til þessa . Halldór starfar við sjúkraflutninga og viðhald á sjúkrahúsinu og annar starfsfélagi hans er í sveitinni , Ólafur Frímann Sigurðsson . Tveir læknar eru einnig í hljómsveitinni Haraldur Ólafsson geðlæknir og Fritz H. Berndsen skurðlæknir . Þá hefur Ásgeir Guðjónsson stærðfræðingur og kennari einnig verið í hljómsveitinni . Ásgeir hefur verið búsettur í Svíþjóð síðasta árið en kemur til landsins til að spila með á laugardagskvöldið . „ Við erum með mjög dansvæna músík , mest gömlu lögin sem allir þekkja , “ segir Halldór Hallgrímsson .